Stranger Things

***Stranger Things*** američka je naučno-fantastična serija koju su kreirala braća Duffer, a emitira se na Netflixu. Jedna je od najgledanijih TV serija na svijetu. Premijerno je prikazana na Netflixu 15. jula 2016. Radnja se odvija 1980. u izmišljenom gradiću u Indiani, Hawkinsu. Prva sezona je fokusirana na nestanak mladog dječaka, nadnaravne aktivnosti u gradiću i na pojavljivanje misteriozne djevojčice sa telekinetičkim sposobnostima.

Stavljajući radnju serije u osamdesete, braća Duffer na taj način stavljaju fokus na pop-muziku tadašnjeg doba, dok su na neke aspekte iz filmografskog ugla najviše uticali Steven Spielberg, John Carpenter i Stephen King, kao i poznati anime i video-igre. Takođe, svojevrsnu inspiraciju su pronašli i u neobičnim eksperimentima tokom Hladnog rata, kao i u nekim od postojećih teorija zavjere koje uključuju tajne vladine eksperimente.

Serija je pobrala odlične kritike za karakterizaciju samih likova, atmosferu, glumu, soundtrack, režiju i scenarij time dajući počast filmovima iz 1980-ih. Dobila je mnoštvo nagrada i nominacija, uključujući 31 nominaciju za prestižnu TV nagradu Emmy, četiri nominacije za Zlatni globus, jednu BAFTA-inu nominaciju, dvije nominacije Udruženja režisera Amerike, tri nominacije od strane Udruženja scenarista Amerike, te tri Grammyjeve nominacije.

Osvojila je nagradu za najbolju glumačku ekipu u dramskoj TV seriji, dvije nagrade Američkog filmskog instituta, nagradu Udruženja filmskih kritičara i tri nagrade od strane samih gledaoca (People's Choice Awards).

U septembru 2019. je najavljena četvrta sezona serije. Braća Duffer su izjavili da će se serija završiti tokom četvrte ili pete sezone.

## Kratki uvod u seriju 
Radnja se proteže na nekoliko mjeseci, pa čak i nekoliko godina, u periodu između 1983. i 1985. godine.

Jedne novembarske večeri 1983. godine, u Hawkinsu nestaje dvanaestogodišnjak Will Byers. Jedini trag nestanka je njegov bicikl. Za Willom tragaju dječakova majka Joyce, lokalni šerif Jim Hopper, te grupa prijatelja koju predvodi Mike Wheeler sa misterioznom djevojčicom, Eleven, koja ima psihičke moći. Istovremeno, grad je poprište nadnaravnih pojava povezanih sa Nacionalnim laboratorijem u Hawkinsu, kojim upravlja Ministarstvo energetike SAD i Centralna obavještajna agencija, čiji rad u okviru MKULTRA projekta ne izgleda nepovezano sa Willovim nestankom.

## Glumačka postava 
* Winona Ryder kao *Joyce Byers*, majka Jonathana i nestalog Willa
* David Harbour kao *Jim Hopper,* gradski šef policije
* Finn Wolfhard kao *Mike Wheeler*, Willov prijatelj, Nancyin brat i Karenin sin
* Millie Bobby Brown kao glavni akter *Eleven*, tinejdžerka sa telekinetičkim moćima
* Gaten Matarazzo kao *Dustin Henderson*, Willov prijatelj, ponekad zvan "Toothless", jer ima kleidokranijalnu displaziju
* Caleb McLaughlin kao *Lucas Sinclair*, Ericin stariji brat
* Natalia Dyer kao *Nancy Wheeler*, Mikeova starija sestra i Karenina kćerka
* Charlie Heaton kao *Jonathan Byers*, Willov stariji brat i Joycein sin
* Clara Buono kao *Karen Wheeler*, Nancyina i Mikeova majka
* Noah Schnapp kao *Will Byers*  Joycein sin i Jonathanov brat
* Sadie Sink kao *Max Mayfield* alias "*MadMax*", Billyjeva mlađa polusestra (od 2. sezone)
* Dacre Montgomery kao *Billy Hargrove*, polubrat Max Mayfield (od 2. sezone)
* Joe Keery kao *Steve Harrington,* u početku Nancyin dečko
* Priah Ferguson kao *Erica Sinclair*, Lucasova mlađa sestra (od 2. sezone)

## Epizode 
### Prva sezona (2016) 
# Prvo poglavlje: Nestanak Willa Byersa (*Chapter One: The Vanishing of Will Byers*)
# Drugo poglavlje: Čudakinja iz Ulice javora (*Chapter Two: The Weirdo on Maple Street*)
# Treće poglavlje: Božićna svijetla (*Chapter Three: Holly, Jolly*)
# Četvrto poglavlje: Truplo (*Chapter Four: The Body*)
# Peto poglavlje: Buha i akrobat (*Chapter Five: The Flea and the Acrobat*)
# Šesto poglavlje: Čudovište (*Chapter Six: The Monster*)
# Sedmo poglavlje: Kada (*Chapter Seven: The Bathtub*)
# Osmo poglavlje: Naopaki svijet (*Chapter Eight: The Upside Down*)

### Druga sezona (2017) 
# Prvo poglavlje: Pobješnjela Max (*Chapter One: MadMax*)
# Drugo poglavlje: Čudovišna Noć vještica (*Chapter Two: Trick or Treat Freak*)
# Treće poglavlje: Ljubimac (*Chapter Three: The Pollywog*)
# Četvrto poglavlje: Mudri Will (*Chapter Four: Will The Wise*)
# Peto poglavlje: Dig Dug (*Chapter Five: Dig Dug*)
# Šesto poglavlje: Špijun (*Chapter Six: The Spy*)
# Sedmo poglavlje: Izgubljena sestra (*Chapter Seven: The Lost Sister*)
# Osmo poglavlje: Otimač umova (*Chapter Eight: The Mind Flayer*)
# Deveto poglavlje: Vrata (*Chapter Nine: The Gate*)

### Treća sezona (2019) 
# Prvo poglavlje: Suzie, čuješ li me? (*Chapter One: Suzie, Do You Copy?*)
# Drugo poglavlje: Pokusni štakori (*Chapter Two: The Mall Rats*)
# Treće poglavlje: Slučaj nestalog spasioca (*Chapter Three: The Case of Missing Lifeguard*)
# Četvrto poglavlje: Test u sauni (*Chapter Four: The Sauna Test*)
# Peto poglavlje: Oteti (*Chapter Five: The Flayed*)
# Šesto poglavlje: E Pluribus Unum (*Chapter Six: E Pluribus Unum*)
# Sedmo poglavlje: Ugriz (*Chapter Seven: The Bite*)
# Osmo poglavlje: Bitka za Starcourt (*Chapter Eight: The Battle of the Starcourt*)

### Četvrta sezona (2020) 
# Prvo poglavlje: The Hellfire Club (*Chapter One: The Hellfire Club*)
# Drugo poglavlje: Vecnina kletva (''Chapter Two: Vecna's Curse*)
# Treće poglavlje: Monstrum i superjunak (*Chapter Three: The Monster and the Superhero*)
# Četvrto poglavlje: Dragi Billy (*Chapter Four: Dear Billy*)
# Peto poglavlje: Projekt Nina (*Chapter Five: The Nina Project*)
# Šesto poglavlje: Zaron (*Chapter Six: The Dive*)
# Sedmo poglavlje: Masakr u laboratoriju Hawkins (*Chapter Seven: The Massacre at Hawkins Lab*)
# Osmo poglavlje: Tata (*Chapter Eight: Papa*)
# Deveto poglavlje: Slijepi putnik (*Chapter Nine: The Piggyback*)

### Peta sezona (2025) 
# Prvo poglavlje: Pohod (*Chapter One: The Crawl*)
# Drugo poglavlje: Nestanak Holly Wheeler (*Chapter Two: The Vanishing of Holly Wheeler*)
# Treće poglavlje: Klopka kod Turnbowovih (*Chapter Three: The Turnbow Trap*)
# Četvrto poglavlje: Čarobnjak (*Chapter Four: Sorcerer*)
# Peto poglavlje: Radio šok (*Chapter Five: Shock Jock*)
# Šesto poglavlje: Bijeg iz Camazotza (*Chapter Six: Escape from Camazotz*)
# Sedmo poglavlje: Most (*Chapter Seven: The Bridge*)
# Osmo poglavlje: Naš svijet (*Chapter Eight: The Rightside Up'')

## Kritike 
Prema Symphony Advanced Media (SymphonyAM), seriju je tokom prvih šesnaest dana emitiranja pogledalo 8,2 miliona ljudi.

Serija je proglašena za jednu od najgledanijih na svijetu u 2017. i 2018. godini.

Treća sezona je oborila rekord gledanosti, te je po Netflixovim podacima seriju pogledalo više od 40,7 miliona korisnika na njihovoj platformi.

Serija je pokupila dobre kritike s obje strane: i od filmskih kritičara i od samih gledatelja. Stranica Rotten Tomatoes joj je dala ocjenu 90%, na temelju 30 recenzija, sa prosječnom ocjenom 7,8/10. Većina recenzenata seriju opisuje "uzbudljivom, srceparajućom, a ponekad i zastrašujućom."

Na Metacriticu, serija bilježi skor 75/100 na temelju 30 recenzija, što ukazuje na općenito povoljne kritike. IMDb joj je dao ocjenu 9,1/10.

Časopis The Guardian seriju je svrstao među 3 najbolje serije u 2016. godini, dok ju je Rolling Stone uvrstio na listu najboljih 10 serija 2017. godine.

## Reference 
Kategorija:Američke TV-serije sa početkom prikazivanja 2016.
Kategorija:Američke dramske serije iz 2010-ih
Kategorija:Američke horor-serije iz 2010-ih
Kategorija:Američke misterijske serije iz 2010-ih
Kategorija:TV-emisije na engleskom jeziku
Kategorija:Američke naučnofantastične serije iz 2010-ih
Kategorija:TV-serije u produkciji Netflixa
Kategorija:Američke dramske serije iz 2020-ih
Kategorija:Američke naučnofantastične serije iz 2020-ih
Kategorija:Američke horor-serije iz 2020-ih